CELEX: 31988S2448
Language: el
Date: 1988-07-19 00:00:00
Title: Απόφαση αριθ. 2448/88/ΕΚΑΧ της Επιτροπής της 19ης Ιουλίου 1988 που καθιερώνει σύστημα επιτήρησης για ορισμένα προϊόντα της βιομηχανίας σιδήρου και χάλυβα

Avis juridique important

|

31988S2448

Απόφαση αριθ. 2448/88/ΕΚΑΧ της Επιτροπής της 19ης Ιουλίου 1988 που καθιερώνει σύστημα επιτήρησης για ορισμένα προϊόντα της βιομηχανίας σιδήρου και χάλυβα  

Επίσημη Εφημερίδα αριθ. L 212 της 05/08/1988 σ. 0001 - 0020

***** ΑΠΟΦΑΣΗ αριθ. 2448/88/ΕΚΑΧ ΤΗΣ ΕΠΙΤΡΟΠΗΣ  της 19ης Ιουλίου 1988  που καθιερώνει σύστημα επιτήρησης για ορισμένα προϊόντα της βιομηχανίας σιδήρου και χάλυβα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 47,  Εκτιμώντας ότι:  Επειδή οι συνθήκες έκδηλης κρίσης στον τομέα της βιομηχανίας σιδήρου και χάλυβα δεν υφίστανται πλέον, το σύστημα των ποσοστώσεων παραγωγής έληξε στις 30 Ιουνίου 1988.  Η Επιτροπή θεωρεί αναγκαία τη δυνατότητα στενής παρακολούθησης της εξέλιξης της αγοράς για τα πλατέα προϊόντα (κατηγορίες Ι και ΙΙ), τους βαρείς μορφοχάλυβες (κατηγορία ΙΙΙ), το χονδρόσυρμα (κατηγορία IV) και τους εμπορικούς χάλυβες (κατηγορία VI) σε συνέχεια της απελευθέρωσης. Κατά συνέπεια, δικαιολογείται η διατήρηση ενός ακριβούς συστήματος πληροφόρησης.  Όσον αφορά τις κατηγορίες προϊόντων Ιγ και Ιδ (λαμαρίνες με επένδυση), καθώς και την κατηγορία V (ράβδοι οπλισμού σκυροδέματος) που δεν καλύπτονται πλέον από το σύστημα των ποσοστώσεων από την 1η Ιανουαρίου 1987 και 1η Ιανουαρίου 1986 αντίστοιχα, μπορούν να εξαιρεθούν από το σύστημα επιτήρησης. Για τις λαμαρίνες με επένδυση, αφενός, ισχύει μια ανοδική τάση της αγοράς και συνεπώς δεν μπορούν να εξομοιωθούν με ευαίσθητα προϊόντα, ενώ αφετέρου, οι ράβδοι οπλισμού σκυροδέματος παράγονται σε ποσοστό μεγαλύτερο του 80 % με μικρό κόστος από μικρές επιχειρήσεις οι οποίες δεν αντιμετωπίζουν συνήθως δυσκολίες,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Καθιερώνεται σύστημα επιτήρησης της παραγωγής και των παραδόσεων ορισμένων προϊόντων των κατηγοριών Ι, ΙΙ, ΙΙΙ, IV και VI και ορισμένων παραγώγων προϊόντων της κατηγορίας Ι. Οι κατηγορίες αυτές, οι οποίες περιλαμβάνουν όλες τις ποιότητες χάλυβα και όλες τις επιλογές, είναι οι ακόλουθες:  1.2 // κατηγορία Ι:   // ρόλοι και φύλλα ελασματοποιηθέντα εν θερμώ σε σειρές ειδικών ελάστρων,   // κατηγορία ΙΙ:  // λαμαρίνες quatro και μεγάλα πλατέα,   // κατηγορία ΙΙΙ:  // βαρείς μορφοχάλυβες,   // κατηγορία IV:   // χονδρόσυρμα,  // κατηγορία VI:   // εμπορικοί χάλυβες (aciers marchands).  Τα παράγωγα της κατηγορίας Ι περιλαμβάνουν τα ακόλουθα προϊόντα:  κατηγορία Ια  - φαρδιές ταινίες θερμής ελάσεως για άμεση χρήση ή για εξαγωγή,  - φαρδιές ταινίες θερμής ελάσεως για επανέλαση ή για άλλου είδους κατεργασίες σε άλλες επιχειρήσεις της Κοινότητας,  - λαμαρίνες μέσου πάχους και χονδρές λαμαρίνες πάχους 3 mm και άνω, λαμβανόμενες δια κοπής των φαρδιών ταινιών θερμής ελάσεως,  - φύλλα και ταινίες θερμής ελάσεως για την κατασκευή σωλήνων πλάτους κάτω των 600 mm·  κατηγορία Ιβ  - λαμαρίνες ψυχρής ελάσεως σε φύλλα ή σε ρόλους, πάχους κάτω των 3 mm,  - λαμαρίνες ψυχρής ελάσεως σε φύλλα ή σε ρόλους, πάχους 3 mm και άνω,  - λαμαρίνες θερμής ελάσεως σε φύλλα, πάχους κάτω των 3 mm.  Ο λεπτομερής κατάλογος των προϊόντων περιέχεται στο παράρτημα Ι.  Άρθρο 2  1. Οι επιχειρήσεις οφείλουν να δηλώνουν στην Επιτροπή κάθε μήνα, από τον Ιούλιο 1988, την παραγωγή τους και τις παραδόσεις των προϊόντων που αναφέρονται στο άρθρο 1. Οι δηλώσεις αυτές πρέπει να αποστέλλονται στην Επιτροπή το αργότερο δέκα εργάσιμες ημέρες μετά το τέλος του μήνα και πρέπει να καταρτίζονται σύμφωνα με τα έντυπα τα οποία παρατίθενται στο παράρτημα ΙΙ.  2. Κατά την άσκηση των ελέγχων που προβλέπονται στο άρθρο 3, οι επιχειρήσεις οφείλουν να θέτουν στη διάθεση των υπαλλήλων και των εντεταλμένων της Επιτροπής αντίγραφο της μηνιαίας δηλώσεώς τους, καθώς και την κατανομή της παραγωγής σε τόνους κατά εργοστάσιο.  3. Οι επιχειρήσεις υποχρεούνται να τηρούν, για κάθε εργοστάσιο, αριθμημένο πρωτόκολλο περί της παραγωγής και των μηνιαίων παραδόσεων, σύμφωνα με τα έντυπα που αναφέρονται στο παράρτημα ΙΙ. Το πρωτόκολλο αυτό πρέπει να βρίσκεται σε κάθε εργοστάσιο και να τίθεται στη διάθεση των υπαλλήλων και των εντεταλμένων της Επιτροπής.  4. Νοείται ως μία και μόνη επιχείρηση, κατά την έννοια της παρούσας απόφασης, ομάδα συγκεντρωμένων επιχειρήσεων κατά την έννοια του άρθρου 66 της συνθήκης, ακόμα και όταν οι εν λόγω επιχειρήσεις είναι εγκατεστημένες σε διαφορετικά κράτη μέλη.  Άρθρο 3  1. Η Επιτροπή εξασφαλίζει τη διαχείριση του συστήματος επιτήρησης και μπορεί να ελέγχει επιτόπου το ακριβές των δηλώσεων και των πληροφοριών που αναφέρονται στο άρθρο 2. Η Επιτροπή είναι δυνατόν να επικουρείται από ανεξάρτητους οργανισμούς ή εμπειρογνώμονες. Το βιομηχανικό απόρρητο των επιχειρήσεων πρέπει να διασφαλίζεται.  2. Το έγγραφο της εντολής που ανατίθεται στους ελεγκτές πρέπει να παραπέμπει στην παρούσα απόφαση και στις δηλώσεις των επιχειρήσεων τις οποίες είναι επιφορτισμένοι να ελέγχουν. Οι επιχειρήσεις υποχρεούνται να επιτρέπουν τους ελέγχους αυτούς χωρίς να είναι αναγκαίο να εκδοθεί απόφαση για καθεμία από αυτές.  3. Στις επιχειρήσεις που δεν τηρούν τις υποχρεώσεις οι οποίες απορρέουν από το άρθρο 2 και το άρθρο 3 παράγραφος 2, ή παρέχουν ψευδείς πληροφορίες, επιβάλλονται τα πρόστιμα και οι χρηματικές ποινές που προβλέπονται στο άρθρο 47 της συνθήκης.  Άρθρο 4  Η Επιτροπή εξετάζει, όσον αφορά τα καλυπτόμενα προϊόντα, την εφαρμογή της παρούσας απόφασης, πριν από τις 31 Δεκεμβρίου 1988.  Άρθρο 5  Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.  Η παρούσα απόφαση εφαρμόζεται από την 1η Ιουλίου 1988 μέχρι τις 30 Ιουνίου 1990.  Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.  Βρυξέλλες, 19 Ιουλίου 1988.  Για την Επιτροπή  Karl-Heinz NARJES  Αντιπρόεδρος